**Қысқа мерзімді жоспар**

Тексерілді:\_\_\_\_\_\_\_\_\_

|  |  |  |  |
| --- | --- | --- | --- |
| **Пәні**: География | **Сынып:** 7 а,ә | **Күні:** | **Мұғалім:** Джумадилова Г.О. |
| **Бөлім:** | 7.3 «Физикалық география. Литосфера» | | |
| **Сабақтың тақырыбы:** | «Литосфералық катаклизмдер» | | |
| **Сілтеме:** | А.Егорина, С.Нүркенова, Е.Шимина «География» 46-50 б | | |
| **Оқу мақсаттары:** | 7.3.1.4-литосфералық катаклизмдердің себеп-салдарын, таралуын түсіндіру | | |
| **Бағалау критерийлері:** | Литосфералық катаклизмдердің себеп-салдарын, таралуын түсіндіреді | | |
| **Тілдік мақсаттар:** | **Оқушылар білуі тиіс:** | **Тақырып бойынша сөздер мен терминдер:** | **Айтылым және жазылым дағдылары:** |
| Литосфералық катаклизмдердің түрлері ажыратуы керек, сейсмикалық белдеулердің атауларын білуі керек | Катаклизм, цунами, жер сілкінісі, апат, эпицентр, кратер, көмей, жанартау | Сейсмикалық белдеулерді атау, платформалардың сипаттамасын жазу |
| **Ойлау дағдыларының деңгейі:** | Білу, түсіну, қолдану, сараптау | | |
| **Құндылықтарды дарыту:** | Барлық оқушыға бірдей мүмкіндік туғызу, үздіксіз білім беру. Оқушының бойына ынтымақтастық, шыншылдық қасиеттерін дарыту | | |
| **Пәнаралық байланыс:** | Тарих, математика | | |
| **Алдыңғы білімі:** | 7.3.1.3-Жер қырытысының тектоникалық қозғалыстарын талдау мақсаты бойынша терминдер, қозғалыс, тербеліс күштері туралы мәлімет біледі | | |
| **Оқыту мен оқудың әдіс-тәсілдері (7 модуль бойынша)** | Топтастыру, жеке, топтық жұмыс, өзін-өзі бағалау, мадақтау | | |
| **Көрнекі-құралдар:** | Бағалау және жауап парақтары, катаклизмдер туралы видеоролик, катаклизмдердің А4 форматындағы суреттері, жер сілкіну ошақтары жазылған сипаттама қағаздар, Дүниежүзінің физикалық картасы (бары саяси карта), магниттер, MSK-64 шкаласы ретінде жасалған құрал | | |
| **Сабақтың барысы** | | | |
| **Сабақтаңы жоспарланған кезеңдері:** | **Мұғалімнің жоспарланған іс-әрекеттері** | **Оқушының іс-әрекеті** | **Орындалу уақыты** |
| **Сабақтың басы:** | *Ұйымдастыру:* Оқушылармен сәлемдесу, түгендеу. Жалпы сыныптың ахуалын бақылау.  *Топтастыру*: ақ түсті қима қағаздарды алу ұсынылады.  *Үй тапсырмасы:* берілген қағазға төмендегі сұрақтардың жауабын жазады:  1.Платформалар деген не?  2.Альфред Вегенер деген кім?  3.Неше литосфералық платформа бар?  Сұрақтардың жауабы тақтада жазылады. Бірнеше оқушыдан жауаптарды дауыстап оқу ұсынылады. Дұрыс болмаған жағдайда түзетіп, өзгертулер енгізіп, дұрыс болатын жағына бағыт-бағдар беріледі (тапсырма бойынша кері байланыс). | Сәлемдеседі, сынып басшысы есеп береді  Оқушылар қима қағаздарды бір-бірлеп алады. Тиісті жерге атын жазып қояды  Оқушылар берілген сұрақтарға тақтадан оқып, жауабын қағазға жазады.  Жауабы шыққан соң барлық оқушы өзін-өзі тексеріп, балл қояды | 1 мин  6 мин |
| **Сабақтың ортасы**: | *Ой қозғау*: сонымен, балалар литосфералық тақталардың ерекшелігі неде екен? Видеода қандай құбылыстар көріп тұрмыз?  *Жаңа сабақты меңгеру*: Катаклизм – жойқын апатты жағдай, табиғаттағы катастрофа. Литосфералық катаклизмдерге жер сілкінісі, жанартаудың тақылауы, цунами және т.б. апаттар жатады. (тақтаға осы аталғандардың суреттері ілінеді). Жер бетіндегі жер сілкінісібірқалыпты таралмайтынын бұрыннан білеміз. Альпі және Гималай сейсмикалық белдеулері бұрыннан белгілі болса, басқа белдеулер кейіннен сейсмографтық аспаптардың көмегімен анықталды. Жер сілкінісі және сейсмикалық белдеулер, литосфералық тақталардың бір-бірімен байланысын білдіреді. Егер де жер сілкінісі бола қалса, литосфераның тектоникалық жарықтарында қозғалыс болып жатқандығын білдіреді. Демек Жердегі тектоникалық беленділік тақталардың түйіскен шегараларында тақталардың бір-бірімен соқтығысуынан болады. Жер бетінде сағат сайын кемінде 10-ға жуық жер сілкінісі болып тұрады. Жылына 100 мыңнан астам апатты жер сілікіністері тіркеліп, қоршаған ортаға, тіршілікке үлкен зиянын тигізіп кетеді. Мысалы, Жер сілікініс нәтижесінде Жердің ішкі энергиясын қасқағым сәтте көре аламыз. 1963 жылы 27 шілдеде Скопъе (Македанияның асатанасы) қаласында жантүршігерлік сейсмикалық апат тіркелді. Жер сілкінісінің ұзақтығы бар жоғы 15 секунд болған. нәтижесінде қала жермен-жексен болып қирады. (картаға сипаттама жазылған қағаз ілінеді.) 1988 жылы желтоқсанда Спитак (Арменияның қаласы) қаласында 25 мың адам қайтыс болып, 500 мың адам үйсіз қалды. 2003 жылы Құлан (Қазақстан қаласы) станциясында 7 баллдық жер сілкінісі болды. 1954 жылы 4 желтоқсанда Гоби-Алтай жер сілкінісі (Моңғолия жерінде) 11 балл болып, 270 км жарықтар пайда болды.  Жер сілінісінің әсерінен туындайтын цунамиден де өте үлкен қауіп-қатер бар. Цунами күшті жер сілкінісінің әсерінен, мұхит бетінде қалыптасатын жойқын, өте биік толқын. Цунамидың жылдамдығы су бетінде сағатына 400-800 км жетеді. 2018 жылы 24 желтоқсанда Ява және Суматра аралдарында 500 адам цунамидің құрбаны болған. 2004 жылы Үнді мұхитында 9 баллдық жер сілікінісі болып Шри-Ланка, Таиланд, Индонезия елдерінде цунами болған.  Жанартау- ол терең магмалық ошақтардан жер бетіне лавалар, ыстық газдар мен булар, тау жыныстарының атқылап тұратын жер қыртысыныдағы жарықтардың үстінде пайда болатын құбылыс. Оның екі тобы бар: сөнген және сөнбеген жанартаулар. Сөнген жанартаулар (Кавказдағы Эльбрус және Қазбек), сөнбеген жанартаулар Индонезиядағы Мерапи, Жапониядағы Сакурадзима, Италиядағы Этна, Гаваядағы Мауна-Лао және т.б. | Олар үнемі қозғалыста болып тұрады жауабымен видеоролик көреді.  Мұғалім сабақ түсіндіру барысында берілген қағаздардағы сипаттаманы қай оқушы алса, сол тақтадағы картадан дұрыс жерін айқындап, магнитпен көрсетеді. Дұрыс анықтаған оқушылар мадақталады. Бағалау парағына балл қойып отырады. | 2 мин  16 мин |
| **Сабақтың соңы:** | *Топқа бөлу:*  Оқушылар 5 топқа бөлінеді. Топтар отырған орындарына байланысты болуы мүмкін. Тапсырманы бірінші орындап болған топ 3 рет қол соғады.  *Тапсырма:*  Топтастыру әдісімен тақтада дұрыс көрсетілген катаклизмдерді жинақтап 4 сейсмикалық белдеуді анықтаңдар (сілтеме: оқулық 49 бет). Оқушылардың жауаптары дұрыс болмаған жағдайда түзетулер, өзгертулер енгізіліп, толықтырулар айтылады (тапсырма бойынша кері байланыс)  *Меңгерген білімді қорытындылау:*  Жер сілкінісі немен өлшенеді?  MSK-64 шкаласы:  4-0 балл  9-5 балл  12-10 балл  *Үйге тапсырма:*  §14. Литосфералық катаклизмдер тақырыбын оқу.  Эссе жазу «Ірі құрылыс салу үшін не себепті жердің сейсмикалық жағдайын ескеру қажет?»  *Рефлексия:*  Сабақ мақсатына қайта оралып, мақсатқа жету деңгейін талқылау. Бас бармақ әдісі арқылы сұрақтардың жауабын алу. Сұрақтары:  1.Катаклизмдердің себептерін енді білеміз бе?  2.Катаклизмдердің салдарын есте сақтадыңыздар ма? | Оқулықты пайдалана отырып (49 бет) 4 сейсмикалық белдеудің атауларын дұрыс атаулары керек. Жауаптары дұрыс топ оқушылар бір-бір баллдан алып отырады.  12 баллдық шкала MSK-64 пен өлшенеді. Оқушылардың өздерінің жинаған баллдары бойынша тиісті қалташаға салады.  Күнделікке жазу, толтыру.  Оқушылар өз ойларын, пікірлерін білдіреді. | 7 мин  3 мин  2 мин  3 мин |
| **Саралау-оқушыларға қалай көбірек қолдау көрсетуді жоспарлайсыз? Қабілеті жоғары оқушыларға қандай міндет қоюды жоспарлап отырсыз?** | | **Бағалау-оқушылардың материалды меңгеру деңгейін қалай тексеруді жоспарлайсыз?** | **Денсаулық және қауіпсіздік техникасының сақталуы** |
| Оқушыларды мадақтай отырып, олардың белсенді жұмыс істеуіне түрткі болу | | Сұрақтар беру арқылы білімдерін бағалау, картамен жұмыс арқылы картамен жұмыс жасау дағыдыларын бағалау, топтық тапсырмалар арқылы диагностикалық бағалау | Сыныпта қозғалыс барысында қауіпсіздік техникасын сақтау |
| **Мұғалімнің сабақ бойынша кері байланысы:** | |  | |